[**Felhívás a Bursa Hungarica Felsőoktatási Önkormányzati Ösztöndíjpályázat 2021. évi fordulójára**](https://www.ujszilvas.hu/ujszilvas/?q=node/1552)

Ezúton értesítjük a Tisztelt Lakosságot, hogy Vanyola Község Önkormányzata az idei évben is csatlakozik a Bursa Hungarica Felsőoktatási Önkormányzati Ösztöndíjrendszerhez.

A döntés értelmében Vanyola Község Önkormányzata az Emberi Erőforrások Minisztériuma által megbízott Emberi Erőforrás Támogatáskezelővel együttműködve, az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatására, ezennel pályázatot hirdet 2021. évre,

- felsőoktatási hallgatók részére a 2020/2021 tanév második (tavaszi), és a 2021/2022 tanév első (őszi) félévére vonatkozóan („A” típusú pályázat),
- felsőoktatási tanulmányokat kezdeni kívánó fiatalok számára („B” típusú pályázat).

A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál:

(1) **A települési önkormányzatok által nyújtott támogatás.**
(2) **A megyei önkormányzatok által nyújtott támogatás**,
(3) **Intézményi támogatás**

A Bursa Hungarica Ösztöndíjban az 51/2007. (III.26.) Kormányrendelet 18. (2) bekezdése alapján kizárólag a települési önkormányzat területén állandó lakóhellyel rendelkezők részesülhetnek, mely tényt a pályázónak a lakcímkártyájával igazolnia kell.

**"A" TÍPUSÚ pályázatra azok az önkormányzat területén lakóhellyel rendelkező, hátrányos szociális helyzetű felsőoktatási hallgatók jelentkezhetnek,** akik felsőoktatási intézményben (felsőoktatási hallgatói jogviszony keretében) **teljes idejű (nappali munkarend)**, alapképzésben, mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat.

Az ösztöndíjra pályázhatnak a 2020 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2021 őszén már nem áll fenn, úgy a 2021/2022. tanév első félévére eső ösztöndíj már nem kerül folyósításra.
Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2020/2021. tanév második félévére a beiratkozott hallgató aktív hallgató jogviszonnyal rendelkezzen.

**Az ösztöndíj időtartama:** 10 hónap, azaz két egymást követő tanulmányi félév: a 2020/2021. tanév második (tavaszi) féléve, és a 2021/2022. tanév első (őszi) féléve.

**A pályázat kötelező mellékletei:**
**a) A felsőoktatási intézmény által kitöltött eredeti hallgatói jogviszony-igazolás a 2020/2021. tanév első félévéről.
b) Igazolás a pályázó és a pályázóval egy háztartásban élők egy főre jutó havi nettó jövedelméről.
c) A szociális rászorultság igazolására az alábbi dokumentumok:
- A pályázó, illetve a pályázóval egy háztartásban élők esetleges betegségére vonatkozóan orvosi igazolások, szakvélemények másolata,
- Kollégiumi és albérleti elhelyezés esetén nyilatkozat a fizetendő díj havi összegéről,
- Költségtérítéses finanszírozási forma esetén nyilatkozat az 1 félévi költségtérítés összegéről.
- A pályázóval egy háztartásban élők számáról, adatairól nyilatkozat.**

**"B" TÍPUSÚ pályázatra azok az önkormányzat területén lakóhellyel rendelkező, hátrányos szociális helyzetű fiatalok jelentkezhetnek, akik:**

**a) a 2020/2021. tanévben utolsó éves, érettségi előtt álló középiskolások;
illetve
b) felsőfokú végzettséggel nem rendelkező, felsőoktatási intézménybe még felvételt nem nyert érettségizettek;**

**és a 2021/2022. tanévtől kezdődően felsőoktatási intézményben teljes idejű (nappali munkarend) alapképzésben, osztatlan képzésben vagy felsőoktatási szakképzésben kívánnak részt venni.**

A „B” típusú pályázatra jelentkezők közül csak azok részesülhetnek ösztöndíjban, akik a 2021 évi felsőoktatási felvételi eljárásban először nyernek felvételt felsőoktatási intézménybe és tanulmányaikat a 2021/2022. tanévben ténylegesen megkezdik.

**Az ösztöndíj időtartama:** 3\*10 hónap, azaz hat egymást követő tanulmányi félév: a 2021/2022. tanév, a 2022/2023. tanév és a 2023/2024. tanév.

**A pályázat kötelező mellékletei:**

**1.) Igazolás a pályázó és a pályázóval egy háztartásban élők egy főre jutó havi nettó jövedelméről.
2.) A szociális rászorultság igazolására az alábbi dokumentumok:
- A pályázó, illetve a pályázóval egy háztartásban élők esetleges betegségére vonatkozóan orvosi igazolások, szakvélemények másolata.
- A pályázóval egy háztartásban élők számáról, adatiról nyilatkozat.**

**Nem részesülhet ösztöndíjban az a pályázó, aki:**

- a Magyar Honvédség és a rendvédelmi feladatokat ellátó szervek hivatásos és szerződéses állományú hallgatója,
- doktori (PhD) képzésben vesz részt,
- kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.

**A pályázat benyújtásának határideje: 2020. november 05.**

A Bursa Hungarica Felsőoktatási Önkormányzati Ösztöndíjról bővebb felvilágosítás kapható a [http://www.emet.gov.hu](http://www.emet.gov.hu/) (Bursa Hungarica) internet címen, illetve a polgármesteri hivatalban.

**Figyelem!!!!!**

**A pályázatbeadáshoz az EPER-Bursa rendszerben egyszeri pályázói regisztráció szükséges, melynek elérése:
https://bursa.emet.hu/paly/palybelep.aspx**

Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az Elfelejtett jelszó funkcióval kérhetnek új jelszót. A pályázói regisztrációt vagy a belépést követően lehetséges a pályázati adatok rögzítése a csatlakozott önkormányzatok pályázói részére. A pályázati űrlapot minden évben újra fel kell tölteni! **személyes és pályázati adatok ellenőrzését, rögzítését követően, a pályázati űrlapot kinyomtatva és aláírva az önkormányzathoz kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes.** A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

Vanyola, október 5.

 Varga Rita sk.

 polgármester